open-index/open-wikipedia-markdown huggingface dataset:
Nathalia Dill

**Nathalia Goyannes Dill Orrico** (fødd 24. mars 1986 í Rio de Janeiro) er sjónleikari úr Brasil. Hon hevur spælt við í fleiri telenovelas og hevur eitt nú spælt høvuðsleiklutin í spælifilminum Paraísos Artificiais.

## Spælifilmar

Bólkur:Brasilskir sjónleikarar
Bólkur:Føðingar í 1986
Jón Krosslá Poulsen

**Jón Krosslá Poulsen** (føddur 17. februar 1988 í Vági) er føroyskur fótbóltsleikari sum spælir við TB/FC Suðuroy/Royn pr. apríl 2017. Hann hevur áður spælt við FC Suðuroy, VB/Sumba VB, HB og Víkingi. Jón skoraði fyrst málið hjá nýggja samanlagda suðuroyarliðnum, tað gjørdi hann í dystinum móti ÍF, sum suðuroyingarnir vunnu 2-1.

## Mest skorandi leikari hjá FC Suðuroy, VB/Sumba og VB

Jón Krosslá Poulsen er mest skorandi leikari yvirhøvur hjá FC Suðuroy (íroknað VB og VB/Sumba). Í mars 2010 skoraði hann sítt mál nummar 50, tað var í dystinum móti HB, sum endaði 4-4. 22. august 2010 skoraði hann sítt mál nummar 56 mál fyri felagið, og kom harvið framum Egill Steintórsson. Málið skoraði hann í dystinum móti B36 á heimavølli, sum FC Suðuroy vann 2-1. Harumframt var Jón toppskorari fyri FC Suðuroy í 2010, hann skoraði 10 mál í Vodafonedeildini og 2 mál í dystum um Løgmanssteypið. Jón var eisini millum toppskorarnir í Vodafonedeildini í 2010, við 10 málum var hann nummar 6 til 8 saman við Pól Jóhannus Justinussen og Sølvi Vatnhamar, toppskorarir gjørdist Arnbjørn T. Hansen og Christian Høgni Jacobsen við 22 málum hvør.

## Ungdómslandsliðsleikari

Jón Krosslá Poulsen hevur fleiri ferðir verið við í hópinum hjá føroysku unglingalandsliðunum. Í 2003 var hann eyka á U-17 landsliðnum hjá Føroyum. Hann var við til EM undankappingina í Slovakia í oktober 2003. Hann spældi ein part av dystunum móti Slovakia og Grikkalandi. Føroyar tapti báðir dystirnir.. Í 2006 var Jón Krosslá Poulsen við í U-19 landsliðshópinum hjá Føroyum, tá leikti hann 4 dystir og skoraði eitt mál fyri Føroyar. Í 2007 var hann við í U21 landsliðshópinum og spældi ein dyst móti Albania.

## Skoraði mál fyri Føroyar U19

31. juli 2006 spældi Føroyar U19 dyst móti Noregi og Føroyar vann 1-0. Tað var Jón Krosslá Poulsen sum skeyt málið.

## Keldur


## Slóðir

* FCSuduroy.com . 
* Sportal.fo, sjónvarpsstubbi, samrøða við Jón Krosslá Poulsen eftir dystin í Runavík móti NSÍ 12. juni 2010. Jón skoraði eitt mál fyri FC Suðuroy, men NSÍ vann dystin 2-1. FC Suðuroy lá niðast í Vodafonedeildini, tá Portal.fo gjørdi samrøðuna.

Poulsen, Jón Krosslá
Poulsen, Jón Krosslá
Bólkur:FC Suðuroy leikarar
Bólkur:HB leikarar
Bólkur:Vágbingar
Kaj Ennigarð

**Kaj Ennigarð** (føddur 6. mars 1984) er føroyskur fótbóltspælari, verjuleikari, ið leikar fyri ÍF. Hann hevur áður leikað við GÍ, KÍ og Víkingi. Í 2010 vakti tað ans, tá hann filmaði í einum dysti ímóti B68. Eitt brot úr føroysku ítróttarsendingini 3-2 liggur á YouTube og til nú (sep. 2011) hava nærum hálv millión hugt eftir filminum.

## Fótbóltslívsleið
* 1999-2006 GÍ
* 2007 KÍ
* 2008-2009 Víkingur
* 2009-2011 ÍF.

## Keldur


## Ávísing úteftir
*FaroeSoccer.com, Kaj Ennigarð

Bólkur:Føroyskir fótbóltsspælarar
Bólkur:ÍF leikarar
Bólkur:Víkinga leikarar
Bólkur:Føðingar í 1984
Teenstreet

**TeenStreet** er ein lega fyri allir tannáringunum í Evropa í millum 13-18 ár og OM (Operation Mobilisation) skipar fyri hesari leguni. Legan er í eina heila viku, og er ein kristin-lega. Tað koma umleið 4.000 tannáringar á Teenstreet hvørt ár, og millum har eru 200 føroyingar. TeenStreet er í Týsklandi eina fer um ári (summari). Hvørt ár hevur TeenStreet eitt heiti - sum í 2008: Blindsight, ella 2009: iMPOSSIBLE. - "Høvuðsleiðarnir" á TeenStreet Týskland eru Debs og Josh Walker.

Men TeenStreet er ikki bara í Evropa. Tað er eisini í  Uruguei, Brasil, India, Suðurafrika, Maleisia og Avstralia. 

## Heitir yvir TeenStreet (evni hvørt ár)

1993: Offenburg - You Can Change Your World
1994: Friedrichshafen - Living in an Upside Down World
1995: Wolfsburg - Another Day in Paradise
1996: Mosbach - Original Copy
1997: Offenburg - Theatre of Life
1998: Wolfsburg - Dare To Dream
1999: Offenburg - Inside Out Revolution
2000: Mosbach - The Image
2001: Offenburg - Kingdom Come
2002: Oldenburg - Secrets Revealed
2003: Offenburg - re:Discovering Jesus
2004: Oldenburg - Driving At The Speed Of Life
2005: Münster - Time Machine: Remember The Future
2006: Offenburg - Metamorphosis: The Heart of Change
2007: Oldenburg - Contagious: Infect Your Sphere
2008: Oldenburg - Blindsight
2009: Offenburg - Impossible

## TeenStreet links
 
* Teenstreet.fo
* TeenStreet.de
* TiM (Teens in Mission)
* Operation Mobilisation
* Young-Hope.net

Bólkur:Felagsskapir
Fjørukúvingur

**Fjørukúvingur** (frøðiheiti: *Littorina littorea*) er vanligur fram við fjøruni. 

## Útsjónd

Fjørukúvingurin kann vera 5-10 mm høgur, gulligur, reydligur
ella morgráur. Kvennkúvingurin er størri og bøllutari enn kallkúvingurin.
Hann rívur smátara av klettinum. Á tunguni eru smáar
tenn. Tungan er hvøss og verður nevnd rívitunga.

## Liviøki

Fjørukúvingur situr á kletti og steinum í flóðarmálanum, har hann etur tað fína ábreiði av smátara, ið legst har. Eisini sæst hann á tara, har grunt er. 
Fjørukúvingur er lívseigur og tolir at sita uppi á turrum næstan
ein mánað, og hann livir eisini leingi, hóast hann fær einki at eta.
Hann er funnin 30-40 m uppi í bergi, har sjórok bara viðhvørt stendur
á.

## Nøring

Fjørukúvingur gýtir livandi ungar. Inni í honum er ein byrða – eitt klekirúm.
Kvennkúvingurin ber eggini í byrðuni. Veruliga ber kvennkúvingurin
3 støddir í byrðuni: ung egg, ungar við ørtunnari skel og stórar,
búnar, reyðmorreyðar ungar, sum líkjast vaksna kúvinginum, tá
ið teir verða gýttir.

Bólkur:Sniglar
Agngágga

**Agngágga** (frøðiheiti - *Buccinum undatum*) er okkara næststørsti sjósnigil og ógvuliga vanlig í øllum sundum og firðum eins væl og útiá.  

## Útsjónd

Agngágga liggur í ruflutari, vundnari gágguskel. Uttan um innvølin er poki, sum er vaksin eftir gágguskelini. Fullvaksin verður gágguskelin uml. 11-14 cm til hæddar. Beint oman fyri høvdið er skeljarondin vaksin út í tút. Long andingarpípa liggur út gjøgnum tútin. Muðurin er langur rani við raspitungu. 

## Liviøki

Agngágga er vanlig á sandbotni og hellubotni, har dýpið er um 10 metrar. Agngáttan er rovdýr. Hon skríður eftir botninum eftir dýrum, sum sita still. Hon tekur heldur lívveik ella deyð dýr. Tá ið hon skal eta, toyggir hon sevilin út. Sevilin er ein partur av munninum. Inni í sevlinum liggur rívitungan, og á henni eru smáar, hvassar tenn. Agngágga rívur hol á fongin. Tá ið holið er nóg stórt, stingur hon sevilin inn og fer at ríva burtur úr dýrinum. Er vandi á ferð, dregur hon seg inn í skelina og letur aftur við kitinloki, sum hon hevur aftarlaga á bakinum.

## Nøring

Agngágga gýtir eggini í smá hylki, hon sjálv hevur gjørt. 1000 egg eru í hvørjum hylki. Øll hylkini eru kleimd saman í klunkar, sum eita lættisoppar. Bara 30 ungar verða klaktir í hvørjum hylki. Teir eta øll hini eggini. Síðan eta teir sterku ungarnir teir veiku. Tá ið av tornar, koma bara 10 smáar gággur úr hvørjum hylki. Lættisoppar eru vanligir at síggja í fjøruni. 

## Ávísingar úteftir
* FaroeNature.

## Keldur

Bólkur:Sniglar
Kræklingur

**Kræklingur** (frøðiheiti - *Mytilus edulis*) er vanligur fram við strondini, har hann sæst sitandi fastur á steinum í flóðarmálanum.

## Útsjónd
Kræklingur er myrkabláur, mjáur framman og verður tjúkkari, sum aftur kemur. Skeljarnar eru tunnar og bygdar úr trimum jaðurum. Ytsta jaðurið er morreytt og líkist horni. Tað verjir skelina. Miðjaðurið er úr smáum, fínum krystallum, ið liggja tætt saman. Innasta jaðurið eitur perlumóðir og skyggir í vøkrum litum. Í perlumóðurini eru viðhvørt perlur, men ikki virðismiklar. Perla verður til, við tað at eitt sandskorn kemur millum kroppin og skelina. Kræklingurin fær tá ilt. At sleppa undan pínuni leggur hann perlumóður uttan um sandskornið og festir tað at skelini.

## Liviøki
Kræklingur situr fastur í rivum og skørrum í flóðarmálanum. Hann er eisini vanligur inni á firðum á mórubotni, í áarósum, á steinum, tonglum og førum, sum liggja fyri teymi.

## Føði
Kræklingur livir av æti sum hann sýgur og filtrerar úr sjónum, ígjøgnum andingarleiðina, sum hann stingur út ímillum skeljarnar.  

Kræklingur tekur lættliga eitur og bakteriur í livrina, og tá er hann vandamikil at eta. Kræklingur verður aldur til matna. Hann er eisini gott agn.

## Nøring
Kræklingur gýtir um summarið. Miðalstórt kvenndýr gýtir 5-12 milliónir egg út í sjógvin. Longu 1-2 samdøgur eftir er klakt. Ungin hevur tvær skeljar, stóran sundvong at svimja við og bara eitt svart
eyga. Ungarnir taka sær føði, sum er smákykt. Tá ið 3-4 vikur eru farnar, eru ungarnir nógv vaksnir og fara niður á botn.

## Ávísing úteftir
* FaroeNature .

Bólkur:Lindýr
Øða

**Øða** (frøðiheiti - *Modiolus modiolus*) er vanlig fram við strondini, allastaðni.

## Útsjónd

Øðuskeljarnar eru tjúkkar, langvaksnar, dimmabrúnar ella næstan svartar. Vanliga eru tær 12-14 cm langar, men kunnu gerast 20 cm langar.
Torført kann vera at skilja ímillum smáar øður og kræklingar. Eitt gott eyðkenni er, at bøbburin á øðuni situr eitt sindur aftan fyri sjálvan trantin á skelini – ikki úti á sjálvum trantinum sum á kræklinginum.
Kalløða kennist frá kvennøðu. Kápan og kynsgøgnini í kalløðu eru gul, men reyð í kvennøðu.

## Liviøki

Øða er fram við allari strondini og langt inn á firðirnar. Hon tolir ikki at liggja turr, og tí er hon ikki í sjálvari fjøruni. Hon sæst tó í klettarivum á meginfjøru.

## Føði

Øða livir av æti úr sjónum. 

Øða er besta agn, og hon er eisini góð til matna.

Bólkur:Lindýr
George Alan Rekers

**George Alan Rekers** (f. 11. juli 1948) er ein amerikanskur sálarfrøðingur og er ein av stovnararunum av kristna felagskapinum Familiy Research Council. Hann situr í nevndini fyri National Association for Research and Therapy of Homosexuality. Eitt av kjarnuviksemi hansara er sostatt at broyta kynsliga samleikan hja samkyndum, og hevur hann eitt nú skrivað bókina "Growing Up Straight: What Families Should Know about Homosexuality". 

Georg Rekers er tó komin í andróður, eftir at hann er blivin avmyndaður á flogvøllinum í Miami í 2010 eftir eina 10 daga langa ferð í Evropa saman við einum ungum manni, sum hann hevði hitt á heimasíðuni Rentboy.com. Georg Rekers verjir seg við, at ungi maðurin var einans við á ferðini at hjálpa honum við viðførinum. At maðurin var ein skjøkja, visti hann ikki, fyrr enn ferðin var byrjað, sigur Georg Rekers. 

Bólkur:Amerikanarar
Esztergom

**Esztergom** er ein býur í Komárom-Esztergom í Ungarn, nær við Budapest, sum hevur umleið 31.000 íbúgvar. 

## Keldur

## Slóðir úteftir

Bólkur:Býir í Ungarn
Jordan

**Jordan** (arabiskt الأردن *al-ʾUrdunn*), alment **Hashemitiska Kongsríkið Jordan** er eitt kongsríki í Miðeystri ið hevur mark til Sýria, Irak, Saudiarábia, Ísrael og Vestara Áarbakka. Eldri heiti fyri hetta økið er Trans-Jordania. Í eldri døgum (m.a. av summum krossfarum), vóru heitini Cis-Jordania (*heiman [[Jordaná]]*) og Trans-Jordania (*handan [[Jordaná]]*) nýtt um núverandi Ísrael/Palestina og Jordan. Málið er arábiskt, og tað búgva uml. seks mió í landinum. Meginparturin av Jordan er oyðimørk. 

## Landalæra
Jordan er ytst í útnyðringspartinum á arabisku hálvoynni. Jordan hevur ógvuliga lítið strandarøki, og einasti havnabýur er Al'Aqabah innast í Akabafirði. Akabafjørður er langur fjørður norðast í Reyðahavi ímillum Saudiarabia og Sinai. Hann er 160 km langur og 27 km breiður, har hann er breiðastur. Innast í firðinum er einasti havnabýur í Jordan, Al'Aqabah; og har er einasta strandaøki, Jordan eigur. Al'Aqabah er væl umtóktur ferðamannastaður.

Stórt vatntrot er í Miðeystri. Eftirlitið við Jordaná, ið er mark ímillum Jordan og Ísrael, er vorðið týðandi mál í friðarsamráðingunum ímillum tey bæði londini. Jordan, sum er rættiliga fátækt land, má fáa nógv vatn úr ánni, so at teir kunnu veita meiri vatn á búnaðarlendi og sostatt útvega sær meiri mat.

Í eystara parti í landinum er mest oyðimørk.

### Fólkið
Flestu jordanar eru muslimar og tala arabiskt.

Stórur fólkavøkstur er í Jordan, har tað eru næstan líka mong palestinsk flóttafólk sum jordanar. Eitt av mest átrokandi málunum hjá stjórnini er tí at útvega hús og arbeiði og at menna skúlaverkið og heilsuverkið, tí at fólkið fjølgast so ógvuliga skjótt.

## Søga
Jordan er ikki gamalt ríki - varð stovnað í 1946; men nakrir av fyrstu býum í heiminum vórðu bygdir her. Jordan, við Hussein kongi (1935–1999) á odda, átt týðandi leiklut í friðarsamráðingunum ímillum Ísrael og PLO og arabisku grannalond Ísraels.

Tá ið Ísrael varð sett á stovn í 1948, vórðu tíggjutúsundtals palestinar noyddir at flyta úr landi sínum og gjørdust flóttafólk í Jordan og øðrum arabiskum londum. Nú, gott og væl 60 ár seinni, eru teir har enn. Bara í Jordan eru 1,8 milliónir palestinsk flóttafólk. Mangir palestinar eru føddir og vaksnir upp í flóttalegum, eitt nú tætt við høvuðsstað Jordans – Amman.

## Petra
Petra er kendasti fornaldarbýur í Jordan. Nabatar høgdu í 4. øld f. Kr. henda stórsligna, tigulsteinsreyða býin inn í oyðimarkarklettin. Ímillum hesar ótrúligu byggingarnar eru kongliga klettagrøvin og Khazneh (skattkamarið). Fyri at sleppa inn í býin, mást tú ríða ígjøgnum eina tronga gjógv, ið er 500 metrar long.

Bólkur:Miðeystur
Bólkur:Asia
Vestari Áarbakki

**Vestari Áarbakki** (, , , ) er arabiski parturin av fyrrverandi Palestina/Cis-Jordania (Vestur-Jordania) ið varð lutaður av ST til jødar og arábar í 1948.  Síðan 6-daga kríggið í 1967 hevur Vestari Áarbakki verið hersettur av Ísrael.  Vestari Áarbakki er landaøkini, sum í bíbliuni verða nevnd Judea og Samária. 

Í eldri døgum (m.a. av summum krossfarum) vórðu heitini, Cis-Jordania (*heiman Jordaná*) og Trans-Jordania (*handan Jordaná*), nýtt um núverandi Ísrael/Palestina og Jordan.

Bólkur:Ísrael
Samária

**Samária**, (hebraiskt: **שומרון'', ''Shomeron''; [[Grikskt mál|grikst]]: **Σαμάρεια** ''Samáreia''; [[Arabiskt mál|arabiskt]]: **سامريّون‎**, ''Sāmariyyūn'' ella **السامرة**, ''as-Samarah'' – eisini nevnt **جبال نابلس*', *Jibal Nablus'') er heiti á fjallalendinum norðanvert Judea ið svarar nøkurlunda til norðara partin av Vestara Áarbakka. 

Bólkur:Ísrael
Bólkur:Bíbilsk støð
Bólkur:Palestina
Judea

**Judea**, (hebraiskt: **יהודה**, *Yəhudah*; grikst: **Ιουδαία**, *Ioudaía*; er heiti á fjallalendinum kring Jerúsalem sunnanvert Samária í gamla Ísraelslandi **ארץ ישראל** *Eretz Yisrael*, økið er nú lutað sundur ímillum statin Ísrael og Vestara Áarbakka. 

Bólkur:Ísrael
Samáriabúgvar

**Samáriabúgvar**, eisini **samaritanar**, rættari **lógartrúgvir/tey lógartrúgvu***, (hebraiskt: **שומרונים** *shomronim*, arabiskt: **السامريون** *as-Sāmariyyūn*) eru ein ethnoreligiøsur bólkur í Miðeystri. Átrúnarliga fylgja tey samárisku trúarlæruni, sum er ein ábrahamsk trúgv nær skyld við jødadóm. Trúgvin er grundað á samárisku Torahina (samárisku útgávuna av teim 5 Mósebókunum), og samáriabúgvar pástanda, at teirra trúarlæra er tann rætta frumtrúgvin hjá upprunaligu ísraelitunum áðrenn útlegdina í Bábylon, varðveitt av teimum ið vóru eftir í Ísraelslandi **ארץ ישראל** *Eretz Yisrael*, mótsatt jødadómi, ið tey meta vera eina nærskylda, men broytta og umskrivaða trúgv, førd heimaftur við teim útlagnu jødununum.

Samáriabúgvar siga seg sjálvar stava frá ættunum Efraim, Manasse og Levi úr gamla Ísrael, ið hava livað í Samária síðani ísraelitar fóru í útlegd í Babylon og upp til okkara dagar. *****Samáriabúgvar hava tó ikki fingið navn sítt eftir økinum Samária, men heldur frá hebraiska heitinum **שַמֶרִים**, *Shamerim* "Tey ið halda (Móse-)lógina/Tey lógartrúgvu".

## Samárisk trúgv

Samárisk trúgv byggir á fýra høvuðslærusetningar:

* Ein Gud, YHWH sami Gud ið er staðfestur av hebraisku profetunum. 
* Ein profetur, Móses (Moshe ben Amram). 
* Ein heilag skrift, Torah (Móselóg), ið varð givin Mósesi av Gudi. Hetta eru tær 5 Mósebøkurnar; restin av Gamla testamenti og jødiska Talmud verða avnoktaði. 
* Ein halgistaður, Gerizim-fjall (Har Gerizim), í Samária, er heilaga fjall Ísraels Guds; ikki tempulfjallið í Jerúsalem. Sambært teimum, var tað eisini á Gerizim-fjalli at Ábraham skuldi ofra Ísak. 

* Nógvir samáriabúgvar trúgva eisini, at á endadøgunum verða tey deyðu risin upp av Taheb, einum frelsara (kanska er hesin ein messias ella profetur, summi halda hetta er Móses). 
* Samáriabúgar trúgva uppá Paradís (himmalin). 
* Samáriabúgvar hava ikki rabbinarar eins og jødar, prestarnir útleggja skriftina og varðveita traditiónirnar; skriftlærdir koma í aðru røð eftir prestarnar. 
* Tey tíggju boðini hjá samáriabúgvum bróta rættiliga frá teim tíggju boðunum hjá jødum, t.d. snýr teirra 10'da boð seg um heilagleikan hjá Gerizim-fjallinum. 

**Viðurskifti við høvuðsjødadómin**

Samáriabúgvar hava eins og jødar eina Mezuzah festa omanfyri úthurðina, samáriabúgvar kalla seg sjálvar *Bene Yisrael* ("Børn Ísraels"), hetta heitið verður brúkt av øllum jødiskum trúarrætningum, fyri jødiska fólkið sum heild. Hinvegin kalla samáriabúgvar seg ikki fyri *Yehudim* (judear), sum er standard hebraiska heitið fyri jødar.

Jødiska Talmud sigur í Kutim-traktatini, at samáriabúgvar skulu metast sum jødar har ið teirra trúarlæra samsvarar við jødadóm, men sum ikki-jødar har ið trúarlæran brýtur frá jødadómi. Síðan 19'du øld hava jødar mett samáriabúgvar sum eina jødiska sekt og heitið 'Samáriskir jødar' hevur verið brúkt.

Sí eisini: Jødar

## Ávísingar úteftir
* The Samaritan Update - An Internet Newsletter Regarding the Samaritan-Israelites - Heimasíða

Bólkur:Kristindómur
Bólkur:Jødadómur
Saddukearar

**Saddukearnir** (hebraiskt: *צדוקים*; *Tzedukim*) var ein jødiskur bólkur ið vóru mótstøðumenn av Farisearunum (nútíðar rabbinsku jødarnir). Hesin bólkur hvarv eftir at templið (Heródesar tempul) í Jerúsalem varð lagt í oyði, í ár 70 e.Kr. 

Hebraiska navnið 'Tsdoki' bendir á at teir fylgdu læruni hjá Høvuðsprestinum Tsádok, í føroysku bíbliuni stavað Zádok, ið krýndi Sálomon til kong í byrjanini av fyrra tempultíðarskeiðnum. 

Í Ápostlasøguni fáa vit at vita, at Saddukearnir trúgu hvørki uppá uppreisn (lív eftir deyða) , einglar ella anda. Ápostl. 23:8: *Tí at Saddukeararnir siga, at eingin uppreisn er til, og heldur ikki eingil ella andi. Men Fariseararnir halda tey bæði.*

Bólkur:Kristindómur
Bólkur:Jødadómur
Ábrahamsk trúgv

**Ábrahamsk trúgv** er felagsheiti ið verður nýtt um tær monoteistisku trúargreininar ið stava frá Ábrahami patriarkinum. 
Hesar er søguliga sæð Jødadómur, Kristindómur, Islam og Rastafari , men fleiri halda, at nýggjari trúargreinar sum Sikhisma, Nóahidisma og Bahá'i eisini áttu at komið undir hetta heitið. 

Bólkur:Átrúnaður
Seyed Ali Khamenei

**Ayatollah Sayyed Ali Khamenei** (persiskt: سید علی خامنه ای, aserbadjanskt *Seyyid Əli Xameneyi*; 1939–2026) var ein iranskur politikari og átrúnaðarligur leiðari. Hann var forseti í Iran frá 1981 til 1989 og hevur verið andaligur leiðari í Iran síðan juni 1989. 

Faðirin var av Azeri (aserbadjanskari) ætt. Hetta er ein av mongum etniskum minnilutabólkum í Iran. Eins og undangongumaðurin Ayatollah Khomeini ber Khamenei eina svarta turban ið vísir at hann er ein eftirkomari hjá Muhammed profeti.

## Málkunnleiki

Khamenei er kendur fyri sín áhuga fyri (islamiskum) bókmentum. Hann tosar flótandi persiskt og arábiskt, men er minni stinnur í aserbadjanska móðurmálinum í faðirætt; hann skilur eisini toluliga enskt. Hann hevur umsett fleiri bøkur frá arábiskum til persiskt. 

## Atsókn
Hin 27. juni 1987 royndi bólkurin Fólksins Mujahedin í Iran at beina fyri Khamenei á einum tíðindafundi; ein bumba ið var goymd í einum bandupptakara brast, Khamenei yvirlivdi, men misti førleikan í høgra armi fyri lívið. Hendan hending hevur fingið frómar shia-muslimar at meta hann sum ein 'livandi martýr'. 

## Rætturin til valdið
Khamenei'sa rættur til heitið 'Hægstráðandi leiðari í Iran' (enskt: Supreme Leader) hevur ikki havt undirtøku hjá øllum muslimskum leiðarum í landinum. Khamenei var ikki eingongd ein sokallaður Marja (Stór-Ayatollah) tá hann bleiv útnevndur sum Khomeini'sa eftirfylgjari. Orsøkin til at Khamenei bleiv valdur, var at Stór-Ayatollah Hossein Ali Montazeri ið ætlandi skuldi eftirfylgja Khomeini, sat í húsavarðhaldi um hetta mundið, vegna sínar atfinningar ímóti viðferðini ið Khomeini'sa mótstøðufólk fingu í iranskum fongslum, harímillum avrættingar. 

## Støða til Vesturheimin
Eins og undangongumaðurin, er Khamenei fíggindaliga sinnaður mótvegis USA og Ísrael, og situr illa um sátt við Vesturheimin sum heild; og hann páheldur rættin hjá Iran at útvega sær kjarnorku til friðalig endamál. Hann hevur tó eisini sent út eina Fatwa ið sigur at framleiðsla, goymsla og nýtsla av kjarnorkuvápnum er forboðin sambært Islam. Khamenei hevur eisini stundum tikið frástøðu frá margháttligum úttalilsum ið núverandi forsetin Mahmoud Ahmadinejad er komin við. 

## Ávísing úteftir
* The e-office of the Supreme Leader of Iran - Heimasíða.

Bólkur:Iranar
Froðbiar Sóknar Róðrarfelag

**Froðbiar Sóknar Róðrarfelag** er eitt róðrarfelag í Suðuroynni í bygdunum við Trongisvágsfjørð: Tvøroyri, Trongisvágur, Froðba og Øravík. Felagið varð stovnað 25. juli 1934.

## Bátar
Froðbiar Sóknar Róðrarfelag hevur fleiri bátar. Í 2009 róu fimmannafarið Firvaldur og tíggjumannafarið Tvørábáturin. Í 2011 luttók Firvaldur í barnaróðri fyri bæði gentur og dreingir, dreingirnir vunnu bronsu í kappingini um FM. Harumframt luttók Firvaldur eisini í róðrunum hjá 5-mannaførum dreingjum, Hulda luttók í barnaróðri fyri gentur og Tvørábáturin luttók í bólkinum seksmannafør menn.

*Firildur, 5-mannafar
*Hulda, 5-mannafar
*Filvaldur, 5-mannafar
*Tvørábáturin, 6-mannafar
*Suðringur, 10-mannafar
*Tvørábáturin, 10-mannafar

## Føroyameistararheitið

Í 2009 vunnu genturnar á Firvaldi føroyameistaraheitið og Tvørábáturin vann somuleiðis føroyameistaraheitið sama árið. Froðbiar Sóknar Róðrarfelag hevur vunnið hesi FM heitið síðan 1973:

**Firvaldur:**
**5 mannafør dreingir**
*1977
**5 mannafør gentur**
*2009
**5 mannafør kvinnur**
*1977
*1978
*1979
*1989
**6 mannafør menn**
*2009

## Samstarv um Suðuroyar Kappróðrarfelag

6. september 2011 varð nýtt róðarfelag, sum nevnist Suðuroyar Kappróðrarfelag, stovnað í Suðuroynni. Talan er um eitt felag sum er fyri alla oynna. Tað eru fólk úr Vágs Kappróðrarfelag og Froðbiar Sóknar Róðrarfelag sum hava tikið stig til at stovna hetta nýggja felagið. Ein av orsøkunum til at nýggja felagið bleiv stovnað er tann, at tvøráfólk og vágbingar ikki hava fingið mannað nakað 10-mannafar seinastu árini. Fyrsta árið er meiningin at samstarva um eitt 10-mannafar fyri alla oynna. Nýggja felagið hevði, longu áðrenn tað formliga varð stovnað, bílagt eitt nýtt 10-mannafar frá Sámali Hansen, bátasmiði. Nýggja 10-mannafarið, sum eitur Suðuroyingur luttakur í FM kappróðrinum 2012.

## Myndir

Mynd:5-mannafør gentur barnaróður Norðoyastevna 2012.jpg|Hulda, barnaróður gentur, á Norðoyastevnu 2012. Tær gjørdust nummar tvey.
Mynd:Barnarodur Genturnar a Huldu Olavsoka 2011.JPG|Genturnar sum róðu við Huldu í 2011. Myndin er tikin á Ólavsøku beint áðrenn barnaróðurin byrjaði.
Mynd:Suduroyingur 10-mannafar name sign.JPG|Suðuroyingur, 10-mannafar (2011)
Mynd:Firvaldur and Kjogvin rowing boats from Suduroy.jpg|Firvaldur, 5-mannafar dreingir. Kjógvin (gamla Royndin Fríða) hjá Vágs Kappróðrarfelag sæst aftanfyri. Á Jóansøku 2011 á Tvøroyri.


## Keldur


## Ávísingar úteftir
* Froðbiar Sóknar Róðrarfelag FSR á Facebook
* Froðbiar Sóknar Róðrarfelag, FSR.fo 

Bólkur:Føroysk róðrarfeløg
Bólkur:Suðuroy
Bólkur:Tvøroyri
Sunni Islam

**Sunni Islam** er trúgvin hjá umleið 75-90% av øllum muslimum í heiminum. Sunniislam er heimsins næststørsta trúgv, næst eftir kristindóminum. 

Bólkur:Islam
Bólkur:Átrúnaður
Shia Islam

**Shia Islam** er trúgvin hjá uml. 10% av øllum muslimum. Shiamuslimar eru meirilutin í Iran, Aserbadjan, Bahrain og Irak. 

Bólkur:Islam
Bólkur:Átrúnaður
Mahmoud Ahmadinejad

**Mahmoud Ahmadinejad** (persiskt: محمود احمدینژاد *Mahmūd Ahmadinezhād*), * 28. oktober 1956, er 6. forsetin í Iran. Hann gjørdist forseti tann 3. august, 2005. Eftirnavnið stavast eisini **Ahmadinezhad**. 

Ahmadinejad var borgmeistari í Teheran í Iran), frá 3. mai 2003 til 28. juni 2005. Áðrenn politiska karriera hansara byrjaði, var Ahmadinejad bygningsverkfrøðingur og professari við Iran University of Science and Technology. 

Sum heild verður Ahmadinejad sæddur sum ein religiøsur konservativur persónur, við víðgongdum islamistiskum og populistiskum sjónarmiðum.

Bólkur:Iranar
Bólkur:Iranskir politikarar
Bólkur:Professarar
Tehran

**Teheran** (persiskt تهران *Tehrān*) er høvuðsstaður í Iran og høvuðsbýur í landspartinum av sama navni. Í 2006 búðu uml. 7,7 mió. fólk í sjálvum býnum - og uml. 12,15 mió. íroknað forstaðirnar. 

## Ávisingar úteftir

* Teheran kommuna

Bólkur:Høvuðsstaðir í Asia
Bólkur:Miðeystur
Bólkur:Iran
Messianskir jødar

**Messianskir jødar** eru jødar ið trúgva at Jesus er tann lovaði og upprisni Messias, og nógvir teirra trúgva eisini á Jesusar guddómligu náttúru ið kristindómurin lærir. Jesus verður oftast kallaður við hansara aramaiska navni Yeshua. Summir Messianskir jødar halda Móselóg og praktisera umskering, halda sabbat ístaðin fyri sunnudag, og eta ikki svínakjøt, skeljadjór, og annan mat ið er forboðin; aðrir gera tað ikki. Teir hava nøkur ting felags við kristindóm ein vegin, og við jødadóm hinvegin; t.d. halda teir nakrar jødiskar halgidagar ið kristin ikki halda. 

Aðrir jødar og flestu kristnu rokna messianskar jødar at vera kristnar heldur enn jødar. Nútíðar messiansk-jødiska rørslan bleiv til í USA í 1960'unum, haðani hon breiddi seg til Ísraels. Roknað verður við at tað eru millum 6.000 og 15.000 messianskir jødar í Ísrael og uml. 250.000 í USA.

Bólkur:Kristindómur
Bólkur:Jødadómur
Jan P. Syse

**Jan Peder Syse** (føddur 25. november 1930 í Nøtterøy, deyður 17. september 1997 í Oslo) var forsætisráðharri í Noregi 1989–1990. Floksformaður Høgra 1988–1991, ídnaðarráðharri 1983–1985 og stórtingsmaður fyri Oslo 1973–1997 (varamaður 1969–1970). Syse var útbúgvin løgfrøðingur.

## Bókmentir
*Syse, Jan P.: *Foreningsledelse og taleteknikk*, 1960
*Syse, Jan P.: *Regjeringsmakt gir resultater*, 1990
*Syse, Jan P.: *Åpningstale Høyres landsmøte*, 1991

## Sí eisini
* Jan P. Syses stjórn

## Ávísngar úteftir
* Stórtingið – Jan P. Syse

Bólkur:Norskir politikarar
Bólkur:Forsætisráðharrar Noregs
Bólkur:Stórtingslimir
Bólkur:Løgfrøðingar
Gro Harlem Brundtland

**Gro Harlem Brundtland** (fødd 20. apríl 1939 í Bærum) er embætiskvinna og fyrrverandi norskur politikari (Ap). Brundtland var politikari í Noregi í 1970-, 1980- og 1990'ánum. Stóri politiski »fíggindi« hennara í 1980'unum var Kåre Willoch (H).

Hon var umhvørvisráðharri 1974–1979, forsætisráðharri í 1981, 1986–1989 og 1990–1996, og forkvinna Arbeiðarafloksins 1981–1992. Stórtingskvinna fyri Oslo 1977–1997. Brundtland var stjóri í Heimsheilsufelagsskapinum ST (World Health Organization, WHO) 1998–2003.

Brundtland er útbúgvin lækni.

## Bókmentir
*Brundtland, Gro Harlem: *Vår felles framtid*, 1987.
*Brundtland, Gro Harlem: *Mitt liv*, 1997.
*Brundtland, Gro Harlem: *Dramatiske år*, 1998.

## Sí eisini
*Gro Harlem Brundtlands 1. stjórn
*Gro Harlem Brundtlands 2. stjórn
*Gro Harlem Brundtlands 3. stjórn

## Slóðir úteftir
*Stórtingið – Gro Harlem Brundtland

Bólkur:Norskir politikarar
Bólkur:Føðingar í 1939
Bólkur:Norskar kvinnur í politikki
Bólkur:Kvinnuligir stjórnarleiðarar
Bólkur:Forsætisráðharrar Noregs
Bólkur:Stórtingslimir
Bólkur:Læknar
G7

Í **G7** eru heimsins førandi ídnaðarlond, og limirnir eru USA, Kanada, Frakland, Týskland, Italia, Japan og Stóra Bretland. ES hevur eygleiðarastøðu. Felagsskapurin kemur reguliga saman til fundar at røða um heimsbúskapin. Tey stóru íðnaðarlondini, USA, Kanada, Frakland, Týskland, Japan, Italia og Stóra Bretland, hava avlýst G8 toppfundin í Sotji í 2014. Orsøkin er, at G7 londini eru ónøgd við leiklutin hjá Russlandi á Krimhálvoynni í Ukreina. 

Bólkur:Politikkur
Henning Joensen

**Henning Gleðisheygg Joensen** (føddur 19. desember 1989) er føroyskur fótbóltsspælari. Henning spælir í 2010 við FC Suðuroy í Vodafonedeildini sum miðvallaleikari. 

## Ungdómslandsliðsleikari

Henning Joensen hevur spælt við føroysku ungdómslandsliðunum U-15, U-17 og U-19. Hann var við til kapping í Skotlandi Aberdeen International Football Festival í 2005. Føroyar kláraði seg væl í kappingini, gjørdist nummar trý í bólkinum og nummar 5 av øllum liðunum, sum luttóku í kappingini.http://www.fsf.fo/index.asp?id={9D6B2659-CB7B-4B4B-964A-65986D18742C}#{E85450B0-0A05-480C-8175-B5ECDE03C655} Henning spældi eisini við U17 móti Týsklandi í 2005. Týskland vann dystin 4-0.

## Skoraði mál fyri Føroyar U-17

Henning skoraði mál móti Svøríki 2. august 2005, dysturin endaði við javnleiki 1-1. Henning skoraði eisini mál móti San Marino í U-17 landsdysti í 2005.

## Keldur

* Football.fo, FAROE ISLANDS U19
* UEFA.com, Germany and Portugal avoid upsets - Entertaining draw.
* Football.fo, U17: Føroyar vs San Marino
* Football.fo, Úttøka av U-17 landsliðnum menn.
* Football.fo, Føroyar U-17 – Gnistan 890.
* Portal.fo, U17 skal til Týsklands.
* FSF.fo, úrslitið av kappingini í Skotlandi í 2005.

## Ávísing úteftir
* FCSuduroy.com . 

Joensen, Henning
Joensen, Henning
Bólkur:FC Suðuroy leikarar
Bólkur:Vágbingar
Fámjins kirkja

**Fámjins kirkja** er føroysk fólkakirkja, sum er bygd í 1875 og tikin í nýtslu í februar 1876. Kirkjan er bygd úr gróti og er hvítkálkað og takt við fløgugróti. Kirkjan undan hesari varð bygd í 1826, í miðøld skal hava verið bønhús í Fámjin.

Kirkjan er 22 x 11½ alin til støddar. Orsøkin til, at farið varð undir at byggja nýggja kirkju, finna vit í kirkjusýninum frá 18. juni 1873. Har stendur, at gamla kirkjan frá 1826 er í ógvuliga ringum standi, og sýnið endar frágreiðingina við at siga: Kirken er kasseret til nedrivning.
Nýggja kirkjan er úr gróti. Veggirnir eru dupult lagaðir. Ovasta av eysturendanum, upp í roysnið, er úr tigulsteini. Kirkjan er takt við fløgugróti, og klæddir við tí sama eru skjøldrarnir yvir syllahædd. Tornið er høgt og stendur frá syllahædd við høgum spíri á.

Inni í kirkjuni hongur tað fyrsta føroyska flaggið, Merkið, sum Jens Olivur Lisberg (1896-1920) úr Fámjin gjørdi í 1919 saman við Janus Øssursson|Janusi Øssurssyni og Paula Dahl. Merkið veittraði fyrstu ferð í Føroyum hin 22. juni 1919, møguliga í samband við eitt brúdleyp í familjuni hjá Jens Olivur.
Jens Olivur Lisberg liggur grivin í kirjugarðinum við kirkjuna í Fámjin. Í forkirkjuni stendur ein rúnarsteinur, funnin í kirkjugarðinum, óivað gravsteinur.

## Keldur og ávisingar úteftir
* Fámjins kirkja. 
* www.danske-kirker.dk
* Fámjinssteinurin

Bólkur:Suðuroy
Bólkur:Fámjin
Bólkur:Føroyska Fólkakirkjan
Bólkur:Kirkjur í Føroyum
Martin Tausen

Martin Tausen (føddur 4. mai 1990 í Hovi) er føroyskur fótbóltsspælari, miðvallaleikari, sum í løtuni (2012) spælir við TB í 1. deild. Í 2010 spældi hann við FC Suðuroy í Vodafonedeildini. 

## Ungdómslandsliðsleikari

Martin Tausen hevur verið úttikin til føroysk ungdómslandlið bæði til U-17 og til U-19, og hevur eisini spælt við hesum ungdóms landsliðum.

## Keldur

* Football.fo, Føroyar U-17 – Gnistan 890 (Martin varð skiftur inn í 35. minutti).
* Football.fo, Úttøka av U19-landsliðnum til Lyngby Cup.
* Portal.fo, U19-landsliðið úttikið. (Til EM-undankappingina í Bulgaria).
* Portal.fo, Uppiborið stig til U19.
* Angelfire.com, Turkey 3-1 Faroe Islands. (Martin Tausen var skiftur inn í 84. minutti).

## Ávísing úteftir

* FCSuduroy.com . 

Bólkur:Føroyskir fótbóltsspælarar
Bólkur:Føðingar í 1990
Bólkur:FC Suðuroy leikarar
Bólkur:TB leikarar
Palli Augustinussen

**Palli Augustinussen** (føddur 16. desember 1980 í Vági) er føroyskur fótbóltsspælari, miðvallaleikari. Palli er liðskipari á besta liðnum hjá FC Suðuroy, sum í 2012 leikar í Effodeildini. Palli skoraði trý mál í 2010 í Vodafonedeildini, tað fyrsta málið varð í dystinum móti HB, sum endaði við javnleiki 4-4.  Annað málið var ímóti Víkingi á útivølli og tað triðja var ímóti B68 á heimavølli. Harumframt skoraði Palli eisini eitt mál í dystinum um Løgmanssteypið móti Skála, sum FC Suðuroy vann 6-1.

## Føroyska A-landsliðið
Palli Augustinussen hevur verið úttikin til føroyska A-landsliðið nakrar ferðir og spælt ein dyst fyri Føroyar, tað var í 2002. Palli var við í hópinum í 2004 og í mai 2009, tá nýggi írski landsliðsvenjarin hjá Føroyum, Brian Kerr, valdi út sín fyrsta hóp.

## Altjóða dystir
Palli spældi sín fyrsta altjóða dyst í juli 2001, tað var í UEFA Champions League móti Slavia Mozyr, dysturin endaði javnur 0-0. 

## Keldur

* Football.fo
* UEFA.com , Palli Augustinussen. 
* Football.fo, Bruttohóparnir úttiknir.

## Ávísing úteftir
* FCSuduroy.com . 

Augustinussen, Palli
Augustinussen, Palli
Bólkur:FC Suðuroy leikarar
Bólkur:Føroyskir landsliðsleikarar
Bólkur:Vágbingar
Susan Boyle

**Susan Boyle** (f. 1. apríl 1961) er ein skotsk songkvinna, sum gjørdist víðagitin umvegis talentkappingina "Britain's Got Talent", tá ið hon við rødd síni bergtók túsundtals hyggjarar við at syngja sangin  "I Dreamed a Dream" frá Les Misérables. Hon luttók í 3. røðini í 2009. Síðan tá hevur hon selt í túsundatali av tónleikaútgávum.

Bólkur:Bretar
Bólkur:Skotskar songkvinnur
Bólkur:Føðingar í 1961
Mamuka Toronjadze

**Mamuka Toronjadze** (føddur 13. mai í 1986) er miðvalla fótbóltsleikari frá Georgia. Í 2010 flutti hann til Føroya fyri at spæla við FC Suðuroy. Eftir at FC Suðuroy rykti niður í 1. deild í oktober 2010, gjørdi Mamuka Toronjadze nýggjan sáttmála við NSÍ úr Runavík, har hann spældi í 2011, tað gjørdist greitt seinast í november 2010. Í 2012 fór hann aftur til heimland sítt at spæla fótbólt, hesaferð við FC Merani Martvili.

## Skoraði seks mál fyri FC Suðuroy
Mamuka Toronjadze skoraði seks mál fyri FC Suðuroy í Vodafonedeildini, tað var móti B36 9. mai 2010 á heimavølli,  22. august 2010 móti B36 á heimavølli, 29. august móti ÍF í Fuglafirði og so skoraði hann tvey mál í Gundadali í dystinum móti HB 12. september 2010, har FC Suðuroy vann dystin 4-1. 19. september 2010 spældi FC Suðuroy javnt 1-1 móti toppliðnum NSÍ, tað var Mamuka sum skoraði málið fyri FC Suðuroy við frísparki í 45. minutti, beint áðrenn farið var til hálvleik. Harumframt hevur Mamuka eisini skorað eitt mál fyri FC Suðuroy í kappingini um Løgmanssteypið, tað var á heimavølli 21. apríl 2010 í dystinum móti Skála. Tann dystin vann FC Suðuroy 6-1.

## Fótbólts lívsleið
* 2012 -  FC Merani Martvili,  Georgia
* 2011 - NSÍ, Føroyar
* 2010 - FC Suðuroy, Føroyar
* 2008/09 - Tbilisi, Georgia
* 2005/06 - FC Dila Gori, Georgia http://www.zerozerofootball.com/player/mamuka_toronjadze/current/statistics/139/zoomstats/136687

## Keldur

* FaroeSoccer.com
* Zerozerofootball.com
* Sudurras1.com 
* Sudurras1.com, FC Suðuroy úr botnum við sigri ímóti B36.

## Slóðir úteftir

* NSI.fo, heimasíðan hjá NSÍ.
* FCSuduroy.com . 
* Portal.fo, filmsstubbi av dystinum millum NSÍ og FC Suðuroy, Mamuka Toronjadze er nummer 7 hjá teimum bláu (FC Suðuroy), sæst fleiri ferðir fara rekandi við bóltinum. Úrslitið av dystinum varð 2-1 til NSÍ. 
* YouTube.com, Mamuka Toronjadze, # 9 - FC Tbilisi á YouTube.

Bólkur:Fótbóltsspælarar
Bólkur:Føðingar í 1986
Bólkur:Fólk úr Georgia
Bólkur:FC Suðuroy leikarar
Bólkur:NSÍ leikarar
Obi Ikechukwu Charles

**Obi Ikechukwu Charles** (føddur 2. januar 1985) er fótbóltsleikari úr Nigeria, áleypsleikari. Í 2010 spælir hann við besta liðnum hjá FC Suðuroy, sum spælir í Vodafonedeildini. Til nú (26. juni 2010) hevur hann skorað 5 mál fyri FC Suðuroy. 

## Fótbóltslívsleiðin
Obi Charles hevur spælt fótbólt í fleiri ymiskum londum síðan 2006: 

* 2010 - FC Suðuroy í Føroyum
* 2009/10 - Flamutari úr Albania
* 2008/09 - DOXA úr Kypros
* 2007/08 - Boavista úr Portugal
* 2007 - PK-35 úr Finlandi
* 2006 - PK-35 úr Finlandi http://www.zerozerofootball.com/player/obi_charles/2009_2010/profile/139/default/55170

## Toppskorari
Obi Charles hevur líka síðan fyrsta dystin, sum hann spældi fyri FC Suðuroy, verið ein av topp-málskjúttunum saman við Jón Krosslá Poulsen. Báðir hava teir skorað hvør síni 5 mál, nú komið er í helvt av landskappingini í Vodafonedeildini (26. juni 2010). Obi hevur skorað eitt mál móti HB 1. apríl 2010, 2 mál móti B68 (18. apríl og 20. juni 2010) og eitt mál móti B71 26. juni 2010.http://www.faroesoccer.com/team.php?teamID=3014

## Keldur
* Zerozerofootball.com, Obi Charles.
* Sudurras1.com, Dysturin HB-FC Suðuroy endaði við javnleiki 4-4.
* Portal.fo, FC Suðuroy sigraði á B68.
* Sportal.fo, NSÍ er nýtt oddalið.
* Faroesoccer.com

## Ávísing úteftir

* FCSuduroy.com . 

Bólkur:Fótbóltsspælarar
Bólkur:Føðingar í 1985
Bólkur:FC Suðuroy leikarar
Bólkur:Nigerianar
De La Soul

**De La Soul** er ein amerikanskur hip hop bólkur, stovnaður í 1987 í Long Island, New York. Í bólkinum eru tríggjir tónleikarar; Kelvin Mercer (Plug One/Posdnuos), rappari, David Jolicoeur (Plug Two/Trugoy), rappari, Vincent Mason (Plug Three/Mase), DJ, rappari. 

Bólkurin gjørdist kendur í 1989, tá teir góvu teirra fyrstu fløgu út, "3 Feet High and Rising". Paul Huston (Prince Paul), sum seinni stovnaði horrorcore bólkin Gravediggaz, framleiddi fløguna. Hon var væl umtókt, sjálvt um hon ikki innihelt vanlig elimentir í rappi, so sum vápn, vold og banniorð. Temaðið hjá fløguni var ein sjónvarps spurnarkapping. Teir tosaðu bæði um stoffir, samlegu, fátækadømi, og enntá summardáar og sveittalukt. Summi kallaðu fløguna framtíðin hjá hip hoppi og summi kallaðu teir 'hippi-rapparar' , grundað á blóminum á fløguhaldaranum. Teir vildu ikki vera kendir sum hippiar  og settu steðg á hesum við at útgeva fløguna "De La Soul is Dead" í 1991, har fløguhylstrið var ein mynd av einum brotnum urtapotti. 

Eisini eru teir kendir fyri teirra luttøku í sanginum "Feel Good Inc" hjá Gorillaz, sum teir vunnu eina Grammy fyri.
Eisini eru teir í bólkinum Native Tongues saman við The Jungle Brothers, A Tribe Called Quest, Black Sheep, Queen Latifah og fleiri øðrum. Saman við limum í Native Tongues gjørdu teir væl kenda sangin "Buddy", sum er á 3 Feet High and Rising. 

## Tónleikasøga

**[[3 Feet High and Rising]]* (1989)
**[[De La Soul is Dead]]* (1991)
**[[Buhloone Mindstate]]* (1993)
**[[Stakes Is High]]* (1996)
**[[Art Official Intelligence: Mosaic Thump]]* (2000)
*** (2001)
**[[De La Mix Tape: Remixes, Rarities and Classics]]* (2004)
**[[The Grind Date]]* (2004)
**[[The Impossible: Mission TV Series - Pt. 1]]* (2006)
**[[Are You In?: Nike+ Original Run]]* (2009)
**[[The Impossible Mission: Operation Japan]]* (2009)
**[[You're Welcome (album)|You're Welcome]]* (2010)
**[[Plug 1 & Plug 2 Present... First Serve]]* (2012)
**[[and the Anonymous Nobody...]]* (2016)

## Keldur


## Slóðir

Bólkur:Amerikanskir tónleikabólkar
Bólkur:Hip hop tónleikabólkar
Bólkur:1987
Stanislav Kuzma

**Stanislav Kuzma** (føddur 16. september 1976) er fótbóltsspælari úr Slovenia, hann er málmaður. Stanislav spældi í 2010 við besta liðnum hjá FC Suðuroy, sum spældi í bestu deildini. Hann helt fram at spæla við FC Suðuroy í 2011, tá liðið spældi í 1. deild og í 2012, tá teir aftur vóru við í Effodeildini. 

## Keldur

* Zerozerofootball.com, Stanislav Kuzma. 
* Kringvarp.fo, FC Suðuroy fingið slovenskan málmann.

## Ávísing úteftir
* FCSuduroy.com . 

Bólkur:Fótbóltsspælarar
Bólkur:Føðingar í 1976
Bólkur:FC Suðuroy leikarar
Bólkur:Fótbóltsleikarar úr Slovenia
3 Feet High and Rising

**3 Feet High and Rising** er fyrsta fløgan hjá De La Soul, og var útgivin í 1989 av Tommy Boy Records. Sangirnir hava betri hugburð og eru minni ónæriligir enn aðrir hip hop sangir frá tí tíðini. 

## Innihaldsyvirlit

1. 	Intro

2.	The Magic Number

3.	Change in Speak

4.	Cool Breeze on the Rocks (Brot)

5.	Can U Keep a Secret

6.	Jenifa Taught Me (Derwin's Revenge)

7.	Ghetto Thang

8.	Transmitting Live From Mars (Brot)

9.	Eye Know

10. 	Take it off

11. 	A Little Bit of Soap (Brot)

12. 	Tread Water

13. 	Potholes in My Lawn

14. 	Say No Go

15. 	Do as De La Does (Brot)

16. 	Plug Tunin'

17. 	De La Orgee (Brot)

18. 	Buddy

19. 	Description (Brot)

20. 	Me Myself and I

21. 	This Is a Recording 4 Living in a Fulltime Era (L.I.F.E.)

22. 	I Can Do Anything

23. 	D.A.I.S.Y. Age

24. 	Plug Tunin' (12 tumma útgáva)

Bólkur:De La Soul útgávur
David Jude Jolicoeur

**David Jude Jolicoeur** (føddir 21. septembur, 1964, Brooklyn, New York) er rappari og ein av trimum limum í hip hop bólkinum De La Soul.
Betur er hann kendur sum **Plug Two** ella **Trugoy the Dove**.

## Keldur


Bólkur:Amerikanskir tónleikarar
Bólkur:Afroamerikanarar
Bólkur:Rapparar
Vincent Mason

**Vincent Mason** (føddur 24. mars 1970) er DJ, rappari og framleiðari og ein triðingur av hip hop-bólkinum *[[De La Soul]]*. Hann er best kendur sum **Plug Three** ella **Pasemaster Mase** ella **Maseo**. 

Mason er uppvaksin í Brooklyn, New York. Hann býr í løtuni í West Palm Beach, Florida. Sonur hansara, Tre Mason, spælir amerikanskan fótbólt við St. Louis Rams.

## Keldur


Bólkur:Amerikanskir tónleikarar
Bólkur:Afroamerikanarar
Bólkur:Rapparar
Bólkur:Tónleikaframleiðarar
Lómur

**Lómur** (frøðiheiti - *Gavia stellata*) er stórur fuglur við longum hálsi og fløtum kroppi. Á nakkanum og aftan á hálsinum hevur hann klænar, svartar og hvítar strikur, niður eftir barkanum er hann reyðbrúnur, annars eru høvd og hálsur vakurt grá. Bakið er svart við hvítum blettum. Um veturin hevur hann sama lit á bakinum og er gráur aftan á hálsinum og uppi á skallanum, annars allur hvítur; sama lit hevur ungfuglurin. Føturnir eru so aftarlaga, at hann er ikki gonguførur. Tí ger hann sær reiðrið nær við eitt vatn, og til og frá tí ekur hann á búkinum, so tað er altíð ein niðurlegsað slóð millum reiðrið og vatnið; stundum er reiðrið so nær vatninum, at hann við eitt lop kann vera úti á tí. Og har er hann kringur — og óføra varin! Tá ið hann hevur ótta av fólki, svimur hann so djúpt, at einans skallin og eyguni eru omaná; og heldur hann seg enn vera ov sjónskan, kann hann geva sær so harða ferð, at vatnið streymar upp um ennið og skallan, so fuglurin er heilt fjaldur. Ivaleyst sær hann tó upp á land og hevur eyguni eftir, um onkur kemur at reiðrinum. Lítið etur hann annað enn fisk, og hann kann svimja so skjótt, at sjálvt ikki tey kviku sílini sleppa undan honum. Haraftrat kann hann vera sum einar 8 minuttir undir vatni, og kann tá koma upp so langt av leið, at eingin fær eyga á hann.

Eggini eru tvey, tey líkjast likkueggjum á stødd og liti, men eru bøllutari um hin klænra endan. Ungarnir eru dimmbrúnir; so skjótt, teir eru útkomnir, eru teir fullkomnir svimjarar og kavarar. Lómur eigur nógvur í Íslandi og Grønlandi. Í Føroyum hevur átt mongd av honum; nú er hann so burturfækkaður, at teir, ið eftir eru, lætt kunna verða taldir.

## Sí eisini
* Fuglar í Føroyum

## Kelda


Bólkur:Fuglar
Bólkur:Gaviiformes
Øssvartur lómur

**Øssvartur lómur** (frøðiheiti - *Gavia arctica*) 

## Sí eisini
* Fuglar í Føroyum

Bólkur:Fuglar
Bólkur:Gaviiformes
De La Soul Is Dead

**De La Soul is Dead** er onnur fløgan frá De La Soul. Bólkurin gav hana út í 1991, og í mun til 3 Feet High and Rising var hon meiri fokuserað á ólukkulív í miðbýarøkum í New York City, og hevði ikki eins jaligan tekst sum fyrra fløgan hjá teimum. Tá fleiri fólk sóu teir sum hippiir út frá fyrstu fløgu teirra, so skiftu teir stílin í hesi fløguni, og fløgumyndin lýsir hetta við einum brotnum urtapotti. 

## Innihaldsyvirlit

#"Intro"- 2:14
#"Oodles of O's"- 3:31
#"Talkin' bout hey Love"- 2:27
#"Pease Porridge"- 5:02
#"Skit 1"- :25
#"Johnny's Dead AKA Vincent Mason (live in BK Lounge)"- 1:57
#* Eika sangur
#"A Roller Skating Jam Named "Saturdays""- 4:03 
#*saman við Q-Tip og Vinia Mojica
#"WRMS' Dedication to the Bitty" - :46
#"Bitties in the BK Lounge"- 5:40
#"Skit 2"- :31
#"My Brother's a Basehead"- 4:20 
#* saman við Squirrell og Preacher
#* Eika sangur
#"Let, Let Me In"- 3:25
#"Afro Connections at a Hi-5 (In the Eyes of the Hoodlum)"- 4:02
#"Rap de Rap Show"- 2:19
#"Millie Pulled a Pistol on Santa"- 4:10
#"Who Do U Worship?"- 1:59
#* Eika sangur
#"Skit 3"- :31
#"Kicked Out the House"- 1:56
#* Eika sangur
#"Pass the Plugs"- 3:30
#"Not Over till the Fat Lady Plays the Demo"- 1:29
#"Ring Ring Ring (Ha Ha Hey)"- 5:06
#"WRMS: Cat's in Control"- :34
#"Skit 4"- :12
#"Shwingalokate"- 4:14
#"Fanatic of the B-Word"- 4:09
#"Keepin' the Faith"- 4:45
#"Skit 5"- :32

Bólkur:De La Soul útgávur
Bólkur:1991
Kelvin Mercer

**Kelvin Mercer** (føddur 17. august, 1968, Bronx, New York) er ein rappari, og ein av trimum limum í hip hop bólkinum De La Soul. Hann er best kendur sum **Plug One** ella **Posdnuos**, og við hvørt **Pos**.

Hann vaks upp á Long Island og gekk í *Amityville High School* í Amityville, har hann, Trugoy og Maseo gjørdu bólkin *De La Soul*.

## Keldur


Bólkur:Amerikanskir tónleikarar
Bólkur:Afroamerikanarar
Bólkur:Rapparar
Bólkur:Føðingar í 1968
Øsgrá gjør

**Øsgrá gjør** (frøðiheiti - *Podiceps grisegena*) 

## Sí eisini
* Fuglar í Føroyum

Bólkur:Fuglar
Bólkur:Podicipediformes
Kambsgjør

**Kambsgjør** (frøðiheiti - *Podiceps cristatus*) er eitt fuglaslag sum eigur mest í Evropa, mangastaðni í Asia og Avstralia og ymsastaðni í Afrika. Eins og øsgráa gjør er kambsgjør onkuntíð sæddur í Føroyum á vetri.
 
## Myndir

Mynd:Sk%C3%A4ggdopping_%28Podiceps_cristatus%29_p%C3%A5_bo..jpg|Kambsgjør (*Podiceps cristatus*)
Mynd:Great crested grebe (Podiceps cristatus) in the wild.webm|Kambsgjør (*Podiceps cristatus*)
Mynd:Podiceps cristatus MHNT.ZOO.2010.11.38.1.jpg|Eggini hjá kambsgjørini (*Podiceps cristatus*)
Mynd:PodicepsCristatusIUCN2019-2.png|Spjaðing av hesum fuglaslagi í heiminum.


## Sí eisini
* Fuglar í Føroyum

## Ávísingar úteftir
* Søren Sørensen og Dorete Bloch: Fuglar í Norðurhøvum - kambsgjør - s. 66
* kambsgjør , malrad.fo

Bólkur:Fuglar
Bólkur:Podicipediformes
Gjør

**Gjør** (frøðiheiti - *Podiceps auritus*), summstaðni nevnd **bárafjatla**, er lítið størri enn lundi. Aftanvert um høvdið hevur hon ein stóran krans av klønum, gulum og svørtum fjøðrum. Bringan og síðurnar eru vakurt reyðbrúnar, bakið dimmbrúnt við ljósari gráligum strikum, í neðra er hon hvít. Ungfuglurin er javndimmur omaná og hevur ongan krans. Eisini tær gomlu missa kransin um veturin. Vel hevur hon einki. Fitjurnar eru klovnar. 

Reiðrið ger hon sær helst í tjørnum og lítlum vøtnum og tjóðrar tað við longum stráum fast í bukkabløð og annan vatnvøkstur. Dúnungarnir eru svartir. Stundum sæst hon svimja við teimum uppi á bakinum. Føðin er mest smásíl, marflugur og tílíkt. Gjør eigur nógv í Íslandi. Í Føroyum er hon sjaldsom at síggja. Og bara hendinga ferðir veit nakar hana hava átt her. Í 1945 átti ein á Toftavatni og fekk 5 ungar, men 3 av teimum hvurvu - helst tiknir av fugli; ikki so undarligt, at hon tá ikki hevði hug at koma aftur. 

## Sí eisini
* Fuglar í Føroyum

## Keldur
* Mikkjal á Ryggi: Fuglabókin, Dýralæra II. 1951.

Bólkur:Fuglar
Bólkur:Podicipediformes
Súlukongur

**Súlukongur** (frøðiheiti - *Thalassarche melanophris*) eru fuglar, sum liva í sunnara helmingi av verðini. Tað eru fleiri sløg, og øll eru tey avbara stór. Veingirnir eru longri enn á nøkrum øðrum fugli, flogið kann vera meir enn 4 metrar. Teir eru hvítir við svørtum veingjum. Í 1860 var ein vilstur til Føroyar og tók sær setur millum súlurnar á Mykineshólmi. Mykinesmenn góvu honum navnið *súlukongur*. Hann fylgdist við súlunum, tá ið tær fóru um heystið, og kom aftur við teimum á hvørjum vári í 34 ár. Tá ein dagin, sum hann sat í berginum, kom ein utróðrarbátur framvið og skeyt hann á setri sínum. Nøkur ár seinni varð ein annar skotin á Føroyabanka.

Seinasti Súlokongur, ið er sæddur her á landi bleiv sæddur á sumri í 2019. Hann bleiv eisini sæddur í Mykinesi av brøðrunum Harry og Magnus Matras

## Kelda


## Sí eisini
* Fuglar í Føroyum

Bólkur:Fuglar
Bólkur:Procellariiformes
Skrápur

**Skrápur** (frøðiheiti - *Puffinus puffinus*) er dimmur, næstan svartur omaná, í neðra hvítur. Støddin er nakað sum á lunda. Áður var hann ikki sjaldsamur í Føroyum, men rottan hevur týnt so um hann, at nú er lítið eftir; eina frægast man vera í Koltri og Trøllhøvda. Teir eiga altíð fleiri nær hvørjum øðrum, stundum í urðum, men mest í vallbergi, har teir grava sær djúpar holur. Inni í har verpa teir eitt hvítt egg og verma tað í 4 vikur. Pisan er berlig um høvur og háls, men annars væl klædd í síðum gráum dúni.   Hon er nevnd líri. Tá ið lírin er fullfjaðraður, er hann meinlíkur hinum gamla skrápinum.

Beint fyri tað fara menn at draga líra. Holurnar kunna vera favn langar, og innan greina tær seg sundur í fleiri stytri holur, so lírin fær nógvar avkrókar at smúgva sær í, og maðurin má stundum grava fleiri byrgingar á, áðrenn hann finnur hann. Lírin er óføra feitur og hildin fyri at vera rættiligt góðgæti. Um summarið síggjast stórar skrápatorvur á sjónum. Tá skrápurin kavar, stendur eitt sprutt upp frá honum, ikki ólíkt grindablástri at síggja nakað burturfrá, og tað hava mong grindaboð verið rópt av skrápatorvu. 

## Sí eisini
* Fuglar í Føroyum

## Keldur
* Mikkjal á Ryggi: Fuglabókin, Dýralæra II. 1951.

Bólkur:Fuglar
Bólkur:Procellariiformes